ফতুল্লায় অটোরিকশা চাপায় মাদ্রাসাছাত্রীর মৃত্যু
নারায়ণগঞ্জ ফতুল্লার গলাচিপা এলাকায় রাস্তা পারাপারের সময়ে ব্যাটারিচালিত অটোরিকশার চাপায় নুসরাত আক্তার (৭) নামে মাদ্রাসার ছাত্রী নিহত হয়েছে।







মঙ্গলবার দুপুর ১টায় শহরের গলাচিপা এলাকার আউয়াল চেয়ারম্যান বাড়ির সামনে ওই ঘটনা ঘটে।




নিহত নুসরাত আক্তার একই এলাকার সোহেল মোল্লার মেয়ে। সে শহরের আদর্শ আলিম মহিলা মাদ্রাসার প্রথম শ্রেনির ছাত্রী।
ফতুল্লা মডেল থানার এসআই মিজানুর রহমান জানান, লাশ উদ্ধার করে ময়নাতদন্তের জন্য নারায়ণগঞ্জ জেনারেল হাসপাতাল মর্গে পাঠানো হয়েছে। স্থানীয়রা অটোরিকশাটি আটক করে ভাঙচুর করলেও এর চালক পালিয়ে গেছে। এ ঘটনায় আইনগত ব্যবস্থা গ্রহণ করা হবে। চালককে আটকের চেষ্টা চলছে।

নারায়ণগঞ্জ ফতুল্লার গলাচিপা এলাকায় রাস্তা পারাপারের সময়ে ব্যাটারিচালিত অটোরিকশার চাপায় নুসরাত আক্তার (৭) নামে মাদ্রাসার ছাত্রী নিহত হয়েছে।